C 146/40
HU
Az Európai Unió Hivatalos Lapja
2023.4.27.
4.13.
A szennyvízágazatban nagy lehetőségek rejlenek az erőforrások előállítására.
Az EU-ban már vannak olyan szennyvíztisztító telepek, amelyek az energiatakarékos technológiáknak és a megújulóenergia-termelésnek köszönhetően – például a szennyvíziszap anaerob lebontása és az előállított biogáz későbbi hasznosítása révén – energiapozitívak (15).
További lehetőség a kezelési struktúra területeinek kettős felhasználása a fotovoltaikus panelekkel való lefedés révén, amit elő kell mozdítani. 4.14.
Az EU-ban 10 millió ember számára jelenleg sem biztosított a megfelelő szanitáció.
Ezért üdvözlendő, hogy a javaslat előírja a tagállamok számára, hogy javítsák a megfelelő szanitációhoz való hozzáférést, különösen a kiszolgáltatott és marginalizált csoportok számára, biztosítva többek között, hogy a nyilvános illemhelyek 2027-re ingyenesek legyenek.
A követelményt azonban meg kell erősíteni annak előírásával, hogy a tagállamok a településtervezés korai szakaszában mindenki számára biztosítsák a megfelelő szanitációhoz való hozzáférést, és vegyék figyelembe a vízszolgáltatások megfizethetőségét és szociális vonatkozásait.
Ez magában foglalja a szennyvízgyűjtő és -kezelő eszközök hosszú életciklusát, valamint azt, hogy természetüknél fogva rugalmatlanok az alkalmazkodással vagy a korszerűsítéssel szemben. 4.15.
A vízszolgáltatások megfizethetőségének biztosítása érdekében szigorúan korlátozni kell a kiterjesztett gyártói felelősségi rendszerek alóli mentességeket.
Lehetőség szerint törölni kell az évi két tonnánál kisebb mennyiségben forgalomba hozott termékekre vonatkozó mentességet, mivel egyes anyagok még kis mennyiségben is erős hatásúak, és pontosítani kell legalább azt, hogy a két tonnás határérték az uniós piacra, nem pedig a nemzeti szintre vonatkozik.
Biztosítani kell továbbá, hogy a kiterjesztett gyártói felelősség kiterjedjen az online kiskereskedőkre is. 4.16.
A szennyvíztisztítás költsége a vízszámlák jelentős részét teszi ki, de sok vízhasználó nincs tudatában a szennyvíztisztítás által nyújtott szolgáltatásnak, és nem tudja, hogy a lakóhelyén milyen minőségű a szennyvíztisztítás.
Ezért üdvözlendő a nyilvánosság tájékoztatására vonatkozó új rendelkezés, mivel biztosítaná az arra vonatkozó naprakész információk terjesztését, hogy az adott területen milyen arányban tisztítják (vagy nem tisztítják) a szennyvizet, továbbá milyen terhelést jelentenek a települési szennyvíztisztító telepek és egyedi rendszerek által, illetve a szennyvízcsatornák túlfolyása és a települési lefolyó vizek útján kibocsátott szennyező anyagok.
Kelt Brüsszelben, 2023. február 22-én.
az Európai Gazdasági és Szociális Bizottság elnöke Christa SCHWENG
(15)
Lásd például: Marselisborg WWTP – from wastewater plant to power plant.